[{"text_idx": "#000000", "text": "Syniadau ac awgrymiadau Microsoft PowerPoint \ud83d\udca1"}, {"text_idx": "#000002", "text": "Fel Microsoft Word, mae PowerPoint yn rhaglen Microsoft arall yr ydych chi fwy na thebyg wedi\u2019i defnyddio o\u2019r blaen. Gall cynllunio ar gyfer rhoi cyflwyniad fod yn dasg frawychus i rai, oherwydd nid yn unig y mae\u2019n rhaid i chi siarad o flaen eich cyd-fyfyrwyr, ond bydd eich cyflwyniad PowerPoint hefyd yn cael ei arddangos ar sgrin fawr. Ond, peidiwch a\u0302 phoeni oherwydd bydd gan y blogbost hon rai awgrymiadau a thriciau gwerthfawr i\u2019ch helpu i droi cyflwyniad da yn gyflwyniad GWYCH!"}, {"text_idx": "#000004", "text": "Os yw\u2019ch cyflwyniad yn gofyn i chi ddangos data o ddogfen Microsoft Excel sy\u2019n bodoli eisoes, mae ffordd hawdd o\u2019i arddangos o fewn PowerPoint."}, {"text_idx": "#000005", "text": "Ar y sleid yr ydych am i\u2019ch data ymddangos arni, ewch i Insert > Object\nBydd hyn yn mewnosod y data a\u2019r siart yn awtomatig o\u2019ch dogfen Microsoft Excel\nGallwch olygu\u2019r data hwn yn uniongyrchol yn eich dogfen PowerPoint trwy glicio ddwywaith ar y siart ar eich sleid\nCliciwch y tu allan i\u2019r siart pan fyddwch chi wedi gorffen, a bydd PowerPoint yn cynhyrchu siart gyda\u2019ch data Excel!"}, {"text_idx": "#000009", "text": "Cyhoeddais Ran 1 o\u2019r blogbost hwn yn gynharach yr wythnos hon, lle cyflwynais 5 syniad ac awgrymiad i\u2019ch helpu i wneud y gorau o Excel, ac mae\u2019r blogbost hyn yn cynnwys 5 awgrym pellach! Os ydych chi eisiau dysgu mwy am Excel, ewch i\u2019m casgliad Excel newydd yn LinkedIn Learning."}, {"text_idx": "#000010", "text": "Awgrym 6: Ychwanegu nifer o resi neu golofnau ar yr un pryd"}, {"text_idx": "#000011", "text": "Os hoffech chi ychwanegu mwy nag un rhes neu golofn ar yr un pryd bydd yr awgrym hwn yn arbed yr amser o orfod gwneud hyn fesul un."}, {"text_idx": "#000012", "text": "Amlygwch nifer y rhesi neu\u2019r colofnau yr hoffech eu hychwanegu\nCliciwch fotwm de\u2019r llygoden arnynt\nDewiswch Mewnosod o\u2019r gwymplen sy\u2019n ymddangos"}, {"text_idx": "#000013", "text": "Awgrym 7: Ychwanegu pwyntiau bwled"}, {"text_idx": "#000014", "text": "Nid yw dod o hyd i\u2019r botwm i ychwanegu\u2019r rhain mor hawdd ag y mae ar Microsoft Word ond yn ffodus mae yna gwpwl o ffyrdd i wneud hyn."}, {"text_idx": "#000015", "text": "Ydych chi\u2019n cael ymdeimlad o arswyd bob tro y mae\u2019n rhaid i chi ddefnyddio Excel yn ystod eich gradd? Wel, rydyn ni yma i helpu! Bydd angen defnyddio Excel ar ryw adeg ar gyfer nifer o gynlluniau gradd er mwyn dadansoddi data, gwneud cyfrifiadau mathemateg, creu graff neu siart, rheoli prosiectau a llawer mwy."}, {"text_idx": "#000016", "text": "Gall Excel ymddangos yn gymhleth ac yn frawychus i rai, yn enwedig os ydych chi\u2019n gymharol newydd iddo, felly rydw i wedi llunio rhestr o syniadau ac awgrymiadau yn ogystal a\u0302 chasgliad Excel newydd yn LinkedIn Learning i\u2019ch rhoi ar ben ffordd."}, {"text_idx": "#000017", "text": "Cadwch lygad ar ein blog ddiwedd yr wythnos, gan y byddaf yn cyhoeddi ail ran y blogbost hwn, a fydd yn cynnwys 5 o syniadau ac awgrymiadau eraill ar ddefnyddio Excel!"}, {"text_idx": "#000018", "text": "Awgrym 1: Llwybrau byr defnyddiol ar y bysellfwrdd"}, {"text_idx": "#000019", "text": "Mae llwybrau byr bysellfwrdd yn golygu pwyso mwy nag un fysell ar yr un pryd a thrwy eu cofio, gall arbed llawer iawn o amser i chi, er enghraifft defnyddio CTRL+A i ddewis yr holl gelloedd mewn taenlen. Cymerwch olwg ar y rhestr ganlynol o\u2019r rhai da i\u2019w dysgu:"}, {"text_idx": "#000021", "text": "Mae\u2019r rhyngrwyd yn lle gwych i gysylltu a\u0302 ffrindiau, gweithio ar brosiectau, a gwneud arian hyd yn oed. Fodd bynnag, mae rhai pobl yn defnyddio\u2019r rhyngrwyd i geisio cymryd eich arian CHI! Yn anffodus, mae dulliau twyllo\u2019n dod yn fwyfwy datblygedig ond peidiwch a\u0302 phoeni, rydw i yma i helpu! Yn y blogbost hwn byddwn yn edrych ar e-byst twyll, beth ydyn nhw, sut i\u2019w hadnabod a beth i\u2019w wneud pan fyddwch chi\u2019n eu derbyn."}, {"text_idx": "#000022", "text": "Gwnewch yn siw\u0302r eich bod yn darllen tudalen Prifysgol Aberystwyth ar e-byst sbam cyn darllen y blogbost hwn."}, {"text_idx": "#000023", "text": "E-bost sydd wedi ei gynllunio i geisio cael eich data personol sensitif yw e-bost gwe-rwydo. Gallai\u2019r data fod ar ffurf eich cyfeiriad, gwybodaeth cerdyn credyd, neu eich manylion banc hyd yn oed! Mae e-byst gwe-rwydo fel arfer yn cael eu gwneud i edrych fel e-byst busnes cyfreithlon fel yr enghraifft isod."}, {"text_idx": "#000024", "text": "Mae\u2019n hawdd gweld sut y gallai rhywun gael ei dwyllo gan e-bost gwe-rwydo fel hwn. Yn gyntaf, mae\u2019r e-bost yn rhoi gwybod i\u2019r sawl y mae\u2019n ei dargedu y gallai ei gyfrif banc fod wedi\u2019i beryglu, sy\u2019n annog y darllenwr i weithredu ar frys. Yn ail, does dim byd yn amheus am y cyswllt ar yr olwg gyntaf. Felly sut y gallwch chi ddweud y gwahaniaeth rhwng e-bost busnes cyfreithlon ac e-bost gwe-rwydo?"}, {"text_idx": "#000026", "text": "Bydd y Pencampwyr Digidol Myfyrwyr o fewn Gwasanaethau Gwybodaeth yn cynnal grwpiau ffocws awr o hyd ym mis Mawrth i gasglu adborth gan fyfyrwyr ar eu profiadau o ddefnyddio LinkedIn Learning. Byddwch yn derbyn taleb gwerth \u00a310 am awr o\u2019ch amser."}, {"text_idx": "#000027", "text": "Cynhelir y grwpiau ffocws hyn ar-lein ar y dyddiadau canlynol:"}, {"text_idx": "#000028", "text": "I gymryd rhan, llenwch y ffurflen fer hon i gofrestru. Mae hefyd croeso i chi gysylltu a\u0302 digi@aber.ac.uk gydag unrhyw gwestiynau."}, {"text_idx": "#000029", "text": "Defnyddio Primo yn Effeithiol \ud83d\udcda"}, {"text_idx": "#000030", "text": "Gall fod yn anodd mynd i unrhyw lyfrgell a dod o hyd i\u2019r hyn rydych chi\u2019n chwilio amdano. Mae\u2019r rhan fwyaf o lyfrgelloedd yn cynnwys cannoedd o lyfrau, ac mae llyfrgell Hugh Owen yn cynnwys MILOEDD o lyfrau. Os ydych chi eisiau dod o hyd i\u2019r hyn rydych chi\u2019n chwilio amdano gyda manylder clinigol, rwy\u2019n argymell eich bod yn rhoi cynnig ar Primo. Catalog llyfrgell digidol a ddefnyddir gan Brifysgol Aberystwyth yw Primo. Mae\u2019n gronfa ddata enfawr sy\u2019n fodd i fyfyrwyr chwilio am lyfrau i\u2019w benthyg gan y Brifysgol, gwneud rhestrau o lyfrau i gofio amdanynt, a manteisio ar fersiynau ar-lein o ddeunyddiau darllen. Mae\u2019n cynnwys llond lle o nodweddion sydd wedi gwneud fy amser yn Aberystwyth yn llawer rhwyddach. Er y gellid ei ystyried fel \u2018chwiliad Google ar gyfer y llyfrgell\u2019, mae\u2019n llawer mwy na hynny. O arbed rhestrau o lyfrau i wneud cais am lyfrau sydd eu hangen arnaf ar gyfer fy nghwrs, mae Primo wedi arbed amser a\u2019m helpu i osgoi aml i gur pen yn ystod fy astudiaethau. Yn y blog-bost hwn, fe fyddaf yn edrych ar Primo, yr hyn mae\u2019n ei wneud a sut y gall fod yn fuddiol i chi."}, {"text_idx": "#000031", "text": "Mae\u2019n hawdd chwilio am eitem ar Primo. Teipiwch yr eitem rydych chi eisiau dod o hyd iddi a bydd Primo yn rhoi gwybod i chi lle bydd i\u2019w gael yn llyfrgell Hugh Owen neu os yw ar gael ar-lein (mae copi\u0308au papur a chopi\u0308au ar-lein o rai eitemau). Mae nodwedd chwilio primo wedi ei gosod ar \u2018pob eitem\u2019 yn ddiofyn, a gall hynny amharu ar eich canlyniadau i raddau os cynigir gormod o opsiynau."}, {"text_idx": "#000032", "text": "Ar waelod y bar chwilio, mae tair cwymplen sy\u2019n cynnwys opsiynau i\u2019ch helpu i ddod o hyd i\u2019r UNION eitem rydych chi\u2019n chwilio amdani. Er enghraifft, beth am ddweud fy mod i eisiau chwilio am lyfrau gan John Steinbeck yn unig. O waelod y bar chwilio, fe fyddwn i\u2019n dewis \u2018Llyfrau\u2019, yna \u2018gyda fy union ymadrodd\u2019, gan ddewis \u2018fel awdur/cre\u0308wr\u2019 ac yn olaf chwilio am \u2018John Steinbeck\u2019"}, {"text_idx": "#000035", "text": "Mae\u2019r stondin yn rhan o raglen gyffrous o ddigwyddiadau\u2019r Wy\u0302l Yrfaoedd \u201923, gan gynnwys gweithdai sgiliau, digwyddiadau cyflogwyr, gweminarau, cyfleoedd rhwydweithio a sesiynau adrannol."}, {"text_idx": "#000036", "text": "Gobeithio y gwelwn ni chi yno!"}, {"text_idx": "#000037", "text": "Syniadau ac Awgrymiadau Microsoft Word \ud83d\udca1"}, {"text_idx": "#000038", "text": "Mae\u2019n bosib mai Microsoft Word yw\u2019r rhaglen gyfrifiaduron fwyaf adnabyddus ym maes academia. Mae bron bob cwrs y gallwch ei ddilyn ym Mhrifysgol Aberystwyth yn defnyddio Microsoft Word i ryw raddau, gyda rhai cyrsiau yn gofyn i chi wneud mwy na dim ond teipio traethawd. Yn y blog-bost hwn, byddaf yn rhannu ambell dric defnyddiol yn Microsoft Word sydd wedi fy helpu yn ystod fy astudiaethau."}, {"text_idx": "#000039", "text": "Mae bysellau hwylus yn gyfuniad o fysellau rydych chi\u2019n eu pwyso er mwyn cyflawni swyddogaeth. Er enghraifft, mae pwyso control (ctrl) a C ar yr un pryd ar o\u0302l amlygu testun yn copi\u0308o\u2019r testun hwnnw i\u2019ch clipfwrdd. Yn lle clicio\u2019r botwm dde a sgrolio i lawr y gwymplen i Gludo, gallwch bwyso ctrl + V i ludo\u2019r testun."}, {"text_idx": "#000040", "text": "Gellir defnyddio\u2019r allwedd ALT ar gyfer bysellau hwylus hefyd. Yn benodol, defnyddir yr allwedd ALT ar gyfer bysellau hwylus sy\u2019n berthnasol i\u2019r bar tasgau uchaf. Trwy ddal ALT i lawr am ychydig eiliadau, bydd yr allweddi ar gyfer pob bysell hwylus yn ymddangos. Er enghraifft, ar fy mysellfwrdd i, bydd pwyso ALT + 2 yn cadw fy nogfen."}, {"text_idx": "#000041", "text": "Yn y llun isod mae tab Cartref (Home) ein bar tasgau ar agor."}, {"text_idx": "#000042", "text": "Ond os pwyswn ni ALT+S i fynd i\u2019r tab Cyfeiriadau (References)..."}, {"text_idx": "#000043", "text": "Cawn gyfres hollol newydd o orchmynion bysellfwrdd ALT i\u2019w defnyddio!"}, {"text_idx": "#000044", "text": "Trwy ddal ALT i lawr gyda thab gwahanol ar agor gallwn weld pa fysellau hwylus sydd ar gael ar gyfer pob tab ar y bar tasgau. Os byddwch yn anghofio beth mae bysellau hwylus ALT yn ei wneud, daliwch ALT i lawr er mwyn eich atgoffa."}, {"text_idx": "#000046", "text": "A oes gennych chi ddiddordeb mewn dysgu mwy am sgiliau digidol a sut y gall eu datblygu gefnogi eich dysgu, eich cyflogadwyedd, a\u2019ch hyder cyffredinol gyda thechnoleg? Os felly, dewch draw at ein stondin Sgiliau Digidol a fydd yn rhedeg fel rhan o Wy\u0302l Yrfaoedd y Brifysgol ar Ddydd Gwener 17 Chwefror. Gallwch ddod o hyd i ni ar Lefel D o Lyfrgell Hugh Owen o 10:00-13:00."}, {"text_idx": "#000047", "text": "Y stondin fydd y lle i fynd er mwyn dod o hyd i wybodaeth am sgiliau digidol a pha adnoddau sydd ar gael i\u2019ch helpu i\u2019w datblygu. Bydd Pencampwr Digidol Myfyrwyr yno i\u2019ch cyfarch ac i ateb unrhyw gwestiynau sydd gennych yngly\u0302n a\u0302 sgiliau digidol."}, {"text_idx": "#000048", "text": "Mae rhaglen gyffrous o weithdai sgiliau, digwyddiadau cyflogwyr, gweminarau, cyfleoedd rhwydweithio a sesiynau adrannol hefyd yn cael eu cynnal fel rhan o\u2019r Wy\u0302l Yrfaoedd o 13-17 Chwefror 2023."}, {"text_idx": "#000049", "text": "Curo Straen Arholiadau gyda Thechnoleg \ud83d\udcbb"}, {"text_idx": "#000052", "text": "Gyda\u2019r arholiadau ar y trothwy mae\u2019n siw\u0302r eich bod i gyd yn teimlo\u2019r pwysau. Weithiau gall y pwysau yna fod yn llethol ac arwain at gyfnodau o straen a phryder difrifol. Ddylai myfyrwyr ddim gorfod teimlo hynny! Yn y blog hwn, rwyf i am drafod ambell awgrym ac ap defnyddiol a allai eich helpu chi a myfyrwyr eraill i fynd i\u2019r afael a\u0302 straen yn ystod y cyfnod anodd hwn."}, {"text_idx": "#000053", "text": "Dyma enghraifft o sut y byddwn i\u2019n trefnu diwrnod adolygu nodweddiadol ar Microsoft Teams"}, {"text_idx": "#000054", "text": "Mae\u2019n gwbl normal teimlo lefelau isel neu ganolig o straen yn ystod eich cyfnod yn y brifysgol. Mae llawer yn digwydd! O ddarllen ac ysgrifennu traethodau i gymdeithasu gyda ffrindiau mae\u2019n hawdd cael eich llethu o bryd i\u2019w gilydd. Hyd yn oed os ydych chi\u2019n wirioneddol fwynhau eich gradd, gall fod yn straen dod o hyd i amser i ymdopi a\u0302\u2019ch modiwlau i gyd. Dyna pam rwy\u2019n argymell rheoli eich amser a threfnu\u2019r hyn rydych chi\u2019n ei wneud yn hytrach na chael eich rheoli ganddo. Mae apiau fel Microsoft To-Do wedi bod yn hynod o ddefnyddiol i fi gan fy mod i\u2019n brysur drwy\u2019r amser. Ap rheoli tasgau am ddim yn y cwmwl yw Microsoft-To-Do sydd ar gael ar gyfer cyfrifiaduron pen desg, dyfeisiau Android ac Apple. Mae\u2019r ap yn cynnwys rhai nodweddion defnyddiol ar gyfer sicrhau eich bod ar y trywydd iawn fel calendr y gellir ei deilwra a nodiadau atgoffa y gallwch eu trefnu yn o\u0302l eich dewis. Mae Microsoft Teams hefyd yn cynnwys calendr y gellir ei deilwra sy\u2019n ddefnyddiol i drefnu cyfarfodydd yn ogystal a\u0302 sicrhau eich bod yn cadw\u2019n gyfredol gyda\u2019ch tasgau prifysgol. Mae rheoli eich amser yn lleihau straen drwy leihau pethau na allwch eu rhagweld a rhoi\u2019r gallu i chi weithio GYDA therfynau amser yn lle bod YN EU HERBYN."}, {"text_idx": "#000055", "text": "Cyngor da arall ar gyfer lleihau straen arholiadau yw canolbwyntio ar un peth ar y tro. Wrth adolygu, talwch sylw i un modiwl y dydd yn unig, os gallwch chi. Mae hyn yn ei gwneud yn haws cofio gwybodaeth ar y modiwl rydych chi\u2019n ei astudio fydd yn gwneud sefyll arholiad llawer yn haws. Os oes rhaid i chi astudio modiwlau niferus, cofiwch roi saib ystyrlon i\u2019ch hun yn ystod eich astudiaethau. Mae seibiau\u2019n bwysig wrth astudio am unrhyw gyfnod. Mae cynnwys seibiau yn eich amserlen yn allweddol ar gyfer lleihau straen ac osgoi \u2018llosgi allan\u2019, y byddwn yn trafod hyn yn fanylach yn nes ymlaen yn y post hwn."}, {"text_idx": "#000056", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000057", "text": "Tanysgrifiwch i'r blog drwy e-bost"}, {"text_idx": "#000058", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000061", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]